text: пеньково солтүстік қазақстан облысы қызылжар ауданындағы ауыл, рощин ауылдық округі орталығы. аудан орталығы бескөл ауылынан қарай 19 км-дей жерде. іргесі 1923 жылы қаланған. 1930 жылы ұжымшар болып құрылды. шағын екі ұжымшар бірігіп, 1953 жылы астық өсіретін кеңшар болып ұйымдасты. кеңшар негізінде пеньковода сары май, шұжық жасайтын цехтар және мал азығын дайындайтын шағын цех жұмыс істейді. пеньково арқылы петропавл омбы автомобиль магистралі өтеді. 1999 жылы жергілікті тұрғындар саны 1048 адам (519 ер адам және 529 әйел адам) болса, 2009 жылы 958 адамды (462 ер адам және 496 әйел адам) құрады.